recursal/SuperWikiNEXT-32B huggingface dataset:
Galvanoitu teräslevy
**Galvanoitu teräs** on sinkkikerroksella elektrolyyttisesti päällystettyä terästä. Tällaisesta elektrolyysin avulla tapahtuvasta metallin päällystämisestä suojaavalla ja hitaammin hapettuvalla metallilla, sinkillä, käytetään nimitystä galvanointi tai *sähkösinkitys*. (Toinen mahdollinen galvanointimenetelmä on teräskappaleen upottaminen sulaan sinkkiin, jolloin taas kyseessä on *kuumasinkitys*.)

Galvanoitu teräs kestää korroosiota sinkkikerroksen ansiosta ja on edullisempaa kuin ruostumaton teräs. Galvanoitua terästä on käytetty runsaasti peltikatoissa. Sitä käytetään myös esimerkiksi aidoissa, katuvalojen tolpissa, maanteiden kaiteissa, rakennustelineissä ja erilaisissa rakennustarvikkeissa, kuten kulmaraudoissa ja teräsputkissa. Galvanoidun teräksen tunnistaa kristallisaatiokuviosta ja sinisenharmaasta värisävystä.

Galvanoidun teräksen sinkkipinnoitteessa voi olla lyijyä. Galvanoitua terästä on käytetty vesijohtona, mikä voi aiheuttaa lyijymyrkytyksen varsinkin silloin kun vesijohdon alkupää on kuparia, joka edistää lyijyn liukeamista.

Lähteet
-------

1. ↑
**Japanintammisilkkikehrääjä** (*Antheraea yamamai*) on kookas itäaasialainen yöperhonen, joka on vieraslajina levinnyt myös Eurooppaan.

Koko ja ulkonäkö
----------------

Japanintammisilkkikehrääjä on yleensä kellanruskea, mutta värin sävy vaihtelee yksilöittäin keltaisesta suklaanruskaan. Etusiiven kärki kaartuu sirppimäisesti, ja jokaisen siiven keskellä on pyöreä, kirjava silmätäplä. Silmätäplän keskiosa on läpikuultava. Takasiiven silmätäplään liittyy soikea, mustanruskea läiskä. Siipiväli on 110–150 mm.

Levinneisyys ja lentoaika
-------------------------

Japanintammisilkkikehrääjän luontainen elinalue on Japani. Laji tuotiin silkinvalmistusta varten Itävaltaan 1860-luvulla. Sittemmin luontoon päässeistä yksilöistä on muodostunut luonnonvarainen kanta Sloveniasta ja Italiasta Etelä-Saksaan ulottuvalle alueelle. Saksassa laji on viime vuosina levinnyt pohjoisemmaksi. Perhoset lentävät yhtenä sukupolvena elokuun puolivälistä syyskuulle.

Elinympäristö ja elintavat
--------------------------

Molemmat sukupuolet ovat aktiivisia öisin ja lentävät valolle. Aikuiset perhoset kuoriutuvat kotelostaan iltapäivällä ja naaras houkuttelee koiraita erittämiensä feromonien avulla. Naaras munii ensimmäiset munat lepopaikalleen ja loput lennosta ravintokasville. Häirittynä perhonen pudottautuu maahan.

Japanissa japanintammisilkkikehrääjää on kasvatettu silkintuotantoa varten. Toukan kotelokopakseen erittämää vahvaa ja elastista mutta huonosti värjäytyvää silkkiä kutsutaan tensan- tai yamamai-silkiksi.

Ravintokasvi
------------

Toukka elää pääasiassa eri tammilajeilla (*Quercus*), mutta kelpuuttaa myös muita ravintokasveja kuten pyökin (*Fagus sylvatica*) ja jalokastanjan (*Castanea sativa*).

Lähteet
-------

1. ↑
2. ↑   (Arkistoitu – Internet Archive)
3. ↑

Aiheesta muualla
----------------

* Moths and Butterflies of Europe and North Africa (englanniksi)
* Lepiforum.de (saksaksi)
* Korean Natural History Research Information System (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q340158
* Wikispecies: Antheraea yamamai
* BioLib: 51147
* BOLD: 80587
* CoL: 92TL3
* EPPO: ANTAYA
* EUNIS: 306785
* Fauna Europaea: 443601
* Fauna Europaea (new): 32595af7-aa69-49fe-85fa-0017193a45a9
* GBIF: 1866568
* iNaturalist: 348017
* IRMNG: 10328566
* ITIS: 936240
* LepIndex: 67522
* NCBI: 7121

 |

 |
*Tässä artikkelissa käytetään algebrallista merkintätapaa kuvailemaan shakkisiirtoja.*

Asema mustan siirron Rg4 jälkeen.

Asema mustan siirron hxg4 jälkeen.

**Onkivapa-ansa** (englanninkieliseltä nimeltään **Fishing Pole Trap**) on shakissa avausansa, jonka tavallisesti pelaa musta ja tavallisesti espanjalaista peliä vastaan, mutta se on toisinaan mahdollinen myös muissa avauksissa. Ansan idea on avata h-linja hyökkäystä varten uhraamalla kevyt upseeri. Onkivapa-ansaan perehtymätön häviää valkeilla sitä vastaan helposti.

Espanjalaisessa pelissä
-----------------------

Espanjalainen peli alkaa siirroilla:

1. e4 e5
2. Rf3 Rc6
3. Lb5 Rf6
Siirrolla Rf6 musta ottaa käyttöön berliiniläispuolustuksen. Lichessin ja Chess.comin avaustietokannoissa onkivapa-ansa on berliiniläispuolustuksen muunnelma.

4. O-O
Tässä vaiheessa valkean yleisin ja paras siirto.

4. Rg4??
Mustalta aggressiivinen siirto, joka antaa valkealle selkeän edun.

5. h3 h5
Valkean loogisin ja paras siirto on h3, ja mustan ratsu on uhattuna. Musta uhraa ratsun, ja siirtää h5, mikä virittää "onkivavan", jonka syöttiin valkea tarttuu mikäli lyö ratsun (hxg4??). Valkean astuttua ansaan mustalla on selkeä etu. Valkea ei voi lyödä ratsua myöhemminkään joutumatta häviävään asemaan.

6. hxg4?? hxg4
Musta on lyönyt valkean ylemmän g-sotilaan ja uhkaa valkean ratsua. Mikäli valkea pelastaa ratsunsa lyönniltä (yleisin Re1??), mustalle aukeaa varman shakkimatin tuova siirtosarja. Se voi tuoda kuningattarensa ruutuun h4 eikä valkealla ole keinoa pelastua.

Lähteet
-------

1. ↑  Chauhan, Ashvin: The Fishing Pole Trap *The Chess Improver*.  2.5.2018. Viitattu 1.10.2021. (englanniksi)
2. 1 2 3  10 parasta shakkiansaa *Chess.com*.  24.7.2019. Viitattu 1.10.2021.
3. 1 2 3  Fishing Pole Trap *The Chess Website*. Viitattu 1.10.2021. (englanniksi)
4. 1 2 3 4 5 6  Stockfish 14+: ? vs ?: C65 Ruy Lopez: Berlin Defense, Fish Pole Variation *Lichess*. Viitattu 1.10.2021.
5. ↑  Peliavausten tutkisteluohjelma *Chess.com*. Viitattu 1.10.2021.

Aiheesta muualla
----------------

* Video onkivapa-ansasta italialaisen pelin Giuoco Piano -muunnelmassa Chesstraps.net (englanniksi)
Taiteilijan näkemys Pioneer 6-9 avaruusluotaimista
Pioneer 6:n laukaisu Delta-E kantoraketilla  (Arkistoitu – Internet Archive) 
**Pioneer 6, 7, 8** ja **9** olivat avaruusluotaimia Yhdysvaltojen Pioneer-ohjelmassa. Ne olivat Auringon ympäri kiertäviä pyörimällä stabiloituja satelliitteja, joiden energialähteenä olivat aurinkopaneelit ja akut ja tavoitteena planeettojen välisessä avaruudessa tapahtuvien ilmiöiden jatkuva havainnointi. Ne suunniteltiin mittaamaan aurinkotuulta, auringon magneettikenttää ja kosmista säteilyä. Rakenteeltaan ne olivat keskenään samanlaisia ja painoivat kukin 64 kg.

Laukaisupäivät
--------------

* Pioneer 6: 16. joulukuuta 1965
* Pioneer 7: 17. elokuuta 1966
* Pioneer 8: 13. joulukuuta 1967
* Pioneer 9: 8. marraskuuta 1968

Lisäksi 27. elokuuta 1969 laukaistiin Pioneer E, joka tuhoutui 383 sekuntia laukaisun jälkeen.

Katso myös
----------

* Heliosfääri

Lähteet
-------

1. 1 2  Pioneer 6-7-8-9-E *Encyclopedia Astronautica*. Astronautix. Viitattu 6.10.2012.

Pioneer-ohjelma

* Pioneer 0
* Pioneer 1
* Pioneer 2
* Pioneer 3
* Pioneer 4
* Pioneer P-1 (W)
* Pioneer P-3 (X)
* Pioneer P-30 (Y)
* Pioneer P-31 (Z)
* Pioneer 5 (P-2)
* Pioneer 6, 7, 8 ja 9
* Pioneer 10
* Pioneer 11
* Pioneer H
* Pioneer Venus -ohjelma
**Nukkekaappi ja muita kertomuksia** (ruots. *Dockskåpet och andra berättelser*) on Tove Janssonin novellikokoelma vuodelta 1978. Siihen sisältyvät novellit Aikakäsite; Apina; Kertomus Hilosta, Havaijilta; Kukkalapsi; Lokomotiivi; Muisto uudesta maasta; Nukkekaappi; Päärooli; Sarjakuvapiirtäjä; Suuri matka; Taidetta luonnossa ja White Lady.

Novellit käsittelevät ihmisten hyväksikäyttöä, elämää taiteen ehdoilla, ihmisten mielipuolisuutta ja yksinäisyyttä. Jansson omisti kirjan ystävälleen Pentti Eistolalle.

Eila Pennasen suomennos ilmestyi 1980.

Lähteet
-------

1. 1 2  Nukkekaappi ja muita kertomuksia *Kirjasampo*. Viitattu 9.11.2016.
2. ↑  Dockskåpet och andra berättelser *Kirjasampo*. Viitattu 9.11.2016.
3. ↑  Westin, Boel: *Tove Jansson. Sanat, kuvat, elämä*, s. 425. (Tove Jansson. Ord, bild, liv, 2007.) Suomentanut Jaana Nikula. Helsinki: Schildt, 2008. ISBN 978-951-50-1752-9.
4. ↑  Karjalainen, Tuula: *Tove Jansson. Tee työtä ja rakasta*, s. 265, 270. Helsinki: Tammi, 2013. ISBN 978-951-31-6963-3.
**Ittoqqortoormiit** [it:oq:ɔʁtɔ:ʁmi:t] (tansk. *Scoresbysund*) on asutuskeskus Sermersooqin kunnassa Grönlannissa. Asukkaita asutuskeskuksessa oli vuonna 2007 529, ja pinta-alaa sillä on 235 000 neliökilometriä. Ittoqqortoormiitin keskuspaikkakunta sijaitsee Scoresby Sund -vuonon (grönlanniksi *Kangertittivaq*) suulla.

Ittoqqortoormiit sijaitsee Tanskansalmen ja Grönlanninmeren rannalla. Pohjoisessa Ittoqqortoormiit rajautuu maailman suurimpaan kansallispuistoon, Koillis-Grönlannin kansallispuistoon.

Nykyisin Ittoqqortoormiit on yksi maailman viimeisiä metsästysyhteisöjä. Monet metsästäjät ovat nykyisin yhdistäneet metsästyksen ja matkailun. Metsästyksen lisäksi paikkakunnalla järjestetään koiravaljakkomatkoja ja purjehdusta Scoresby Sund -vuonolla.

Historia
--------

Ittoqqortoormiit tarkoittaa "paikkaa, jossa on suuria taloja". Ittoqqortoormiit on tanskaksi *Scoresbysund*. Se on nimetty englantilaisen valaanpyytäjä William Scoresbyn mukaan. Scoresby kartoitti Ittoqqortoormiitin alueen ensimmäisenä vuonna 1822. Ittoqqortoormiitin kaupunki perustettiin vuonna 1925 tanskalaisen naparetkeilijä Ejnar Mikkelsenin aloitteesta. Ittoqqortoormiit oli vuoden 2008 loppuun saakka itsenäinen kuntansa, jolloin se liittyi osaksi uutta Sermersooqin kuntaa.

Lähteet
-------

1. 1 2 3  Ittoqqortoormiit eastgreenland.com.  Arkistoitu 9.10.2014. Viitattu 22.6.2009. (englanniksi)
2. 1 2 3  Municipalities of Greenland Gwillim Law. Viitattu 22.6.2009. (englanniksi)

Aiheesta muualla
----------------

* Kuvia tai muita tiedostoja aiheesta **Ittoqqortoormiit** Wikimedia Commonsissa

* Kunnan kotisivut (Arkistoitu – Internet Archive) (englanniksi) (tanskaksi) (grönlanniksi)

Ittoqqortoormiitin kirkon sisätiloja.
**László Tabár** on unkarilaissyntyinen radiologian erikoislääkäri, professori ja tutkija. Hän on tehnyt elämäntyönsä mammografiakuvausten parissa, ja on julkaissut aiheesta uraauurtavia tutkimuksia. Tabár on kirjoittanut kollegoidensa kanssa kolme mammografian lääketieteellistä oppikirjaa. Hän on myös julkaissut yhteensä 170 tieteellistä artikkelia alan lehdissä. Tabár on työskennellyt vuodesta 1998 Ruotsissa Uppsalan yliopiston radiologian professorina.

Elämäkerta
----------

László Tabár opiskeli lääkäriksi Unkarissa Pécsin yliopistossa vuosina 1961–1967 ja jatkoi sen jälkeen opiskeluja samassa paikassa radiologian erikoislääkäriksi. Hän oli Pécsissä radiologian apulaisprofessorina vuoteen 1977 asti. Tabár työskenteli kesinä 1974 ja 1976 Suomessa Turun ja Helsingin yliopistollisissa keskussairaaloissa. Vuonna 1977 hän muutti Ruotsiin, jossa hän on siitä lähtien työskennellyt Falunin keskussairaalan mammografiayksikön johtajana. Tabár väitteli tohtoriksi huhtikuussa 1978 *Hungarian Academy of Sciences* -akatemiasta. Hänet nimitettiin vuonna 1998 Uppsalan yliopiston diagnostisen radiologian professoriksi. Tábar on myös Suomen radiologiyhdistyksen, Unkarin radiologiyhdistyksen ja American College of Radiologyn kunniajäsen.

Kirjat
------

* Laszlo Tabar, Tibor Tot, Peter B. Dean: **Teaching Atlas of Mammography** (1983, 1. painos ja 2001, 2.painos). *Thieme Medical Publishers*
* Laszlo Tabar, Tibor Tot, Peter B. Dean: **Breast Cancer - The Art & Science of Early Detection With Mammography** (2005). *Thieme Medical Publishers*
* Tibor Tot, Laszlo Tabar, Peter B. Dean: **Practical Breast Pathology** (2002). *Thieme Medical Publishers*

Palkinnot
---------

* British Medical Association Film Competition:

*Positioning Techniques In Mammography*: Silver Award (1984)
*Galactography and Pneumocystography*: Silver Award (1985)
* British Columbia Medical Association: Terry Fox Award (1988)
* Society of Breast Imaging Gold Medal (2001)
* American Cancer Society's Distinguished Service Award (2001)
* National Consortium of Breast Care Centers, Inc.: IMPACT Award for Lifetime Achievement in the fight against breast cancer (2002)

Lähteet
-------

1. 1 2  Dr. László Tabár, M.D.  2005. Mammography Education, Inc..  Arkistoitu 1.5.2007. Viitattu 2.5.2007. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Japani
* Tšekki
* Alankomaat
* Puola

 |
|  |
| Muut | 
* IdRef

 |

 |
**László Papp** (25. maaliskuuta 1926 Budapest – 16. lokakuuta 2003 Budapest) oli unkarilainen nyrkkeilijä ja kolminkertainen olympiavoittaja. Häntä pidetään yhtenä kaikkien aikojen parhaista nyrkkeilyn olympiavoittajista.

László Papp voitti olympiakultaa kolmissa peräkkäisissä kisoissa: 1948-1956. Hän oli ensimmäinen siihen pystynyt nyrkkeilijä (myöhemmin kuubalaiset Teófilo Stevenson ja Félix Savón ovat voittaneet kolme kultaa). Vuoden 1956 loppuottelussa hän voitti amerikkalaisen José Torresin, tulevan maailmanmestarin.

Vuonna 1957 Papp siirtyi ensimmäisenä niin sanotun itäblokin nyrkkeilijänä ammattilaiseksi ja voitti keskiraskaan sarjan Euroopan mestaruuden vuonna 1962. Unkarin viranomaiset kuitenkin asettivat Pappin matkustuskieltoon, joka vei häneltä mahdollisuuden maailmanmestaruuteen. Ammattilaisuralla hän otteli 29 kertaa: 27 voittoa, joista 21 tyrmäyksellä, ei tappioita, 2 ratkaisematonta.

Vuosina 1971–1992 Papp toimi Unkarin maajoukkueen valmentajana.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |
**László Csatáry** (4. maaliskuuta 1915 Mány, Itävalta-Unkari – 10. elokuuta 2013 Unkari) oli unkarilainen poliisi, jota syytettiin osallisuudesta holokaustiin toisen maailmansodan aikana. Hänen väitetään avustaneen 15 700 juutalaisen karkotusta Auschwitzin keskitysleiriin vuonna 1944.

Csatáry työskenteli vanhempana konstaapelina Unkarin Tšekkoslovakialta miehittämässä Košicessa (nykyisin Slovakiaa). Vuonna 1948 hänet tuomittiin poissaolevana Tšekkoslovakiassa kuolemaan. Hän oli paennut Kanadaan, jossa hän työskenteli taidekauppiaana vuoteen 1995. Paljastuttuaan hän menetti Kanadan kansalaisuuden, ja hän pakeni Unkariin.

Csatáry löytyi heinäkuussa 2012 Unkarin pääkaupungista Budapestista. Sotarikoksista epäiltyjä etsivän Simon Wiesenthal -keskuksen mukaan hän oli asunut viimeiset 17 vuotta Budapestissa täysin avoimesti. Esimerkiksi posti tuli hänelle kotiin oikealla nimellä.

98-vuotias Csatáry asetettiin syytteeseen kesäkuussa 2013 osallisuudesta yli 10 000 juutalaisen karkottamiseen keskitysleirille toisen maailmansodan aikana. Csatáry itse kiisti syytteet. Hän kuoli elokuussa 2013 keuhkokuumeeseen ennen oikeudenkäyntiä.

Lähteet
-------

1. ↑  Csatáry László – egy kőszívű kassai rendőrtiszt *Felvidék.ma*.  18.5.2012. Viitattu 14.8.2013. (unkariksi)
2. ↑  Laszlo Csatáry: Nazi war-crimes suspect, tracked down after 60 years of obscurity, Independent, viitattu 14.8.2013 (englanniksi)
3. ↑  Natsisyytettyjen ykkösnimi Laszlo Csatary kuoli Unkarissa, Yle Uutiset, Ulkomaat
4. 1 2 3 4  Etsitty natsirikollinen löytyi Unkarista  16.7.2012. Kaleva. Viitattu 22.7.2013.
5. ↑  Natsirikoksista etsitty Csatáry pidätettiin Unkarissa  18.7.2012. Ilta-Sanomat.  Arkistoitu 20.7.2012. Viitattu 22.7.2013.
6. ↑  Hanna Hanhinen: Etsitty natsirikollinen syytteeseen Unkarissa  18.6.2013. Yle. Viitattu 22.7.2013.
7. ↑  Vuosikymmeniä pakoillut natsirikollinen ei ehtinyt tulla tuomituksi  13.8.2013. Ilta-Sanomat.  Arkistoitu 14.8.2013. Viitattu 15.7.2013.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Israel
* Yhdysvallat

 |

 |
**Nukka** tarkoittaa tekstiilialalla kankaan pinnassa tiheässä olevien lyhyiden lankojen tai kuitujen muodostamaa pintarakennetta. Nukka aikaansaadaan kutomalla, solmimalla tai muuten kiinnittämällä. Se voidaan valmistaa myös esimerkiksi leikkaamalla lankasilmukat auki tai raapimalla pintaan kuitunukkakerros. Nukkapinta on esimerkiksi plyysi- ja samettikankaissa, ryijyissä ja monissa mattotyypeissä.

*Nukkaus* eli *nukitus* on viimeistyskäsittely, jossa kankaan tai neuloksen pintaa raapimalla nostetaan kuitujen päitä erilleen, jolloin muodostuu kuitunukkakerros. Lopuksi nukka leikataan halutun mittaiseksi. Tehtaissa työhön käytetään pyöriviä valsseja, mutta kotioloissa voidaan käyttää käsikarstoja.

Lähteet
-------

1. ↑  Nukka *Kielitoimiston sanakirja*.  2020. Helsinki:  Kotimaisten kielten keskus. Viitattu 27.12.2020.
2. 1 2  *Uusi tietosanakirja*. Osa 14, palstat 866–867 , hakusanat nukka ja nukkaus. Helsinki: Tietosanakirja oy, 1964.
3. ↑  *Otavan iso tietosanakirja*. Osa 6, palsta 508, hakusana nukitus. Helsinki: Otava, 1963.
Vesiputous Jewel Changin keskellä.
**Jewel Changi** on Singaporessa, Changin kansainvälisellä lentoasemalla sijaitseva ostoskeskus ja matkakohde.

Rakennus on 37,08 metriä korkea, 200 m pitkä ja 150 m leveä. Sitä peittää toroidin muotoinen lasikatto, jonka alla on viisi kerrosta tilaa maan päällä ja toiset viisi maan alla. Kerrosalaa on yhteensä 135 700 m2, josta vähittäiskaupalle on omistettu 90 000 m2, sisäpuutarhalle ja muille nähtävyyksille 21 100 m2, lentokentän toiminnoille 19 400 m2 ja 130:n huoneen hotellille 5 200 m2. 

Jewel Changin nähtävyyksiin kuuluvat mm. IMAX-elokuvateatteri, 1 400 puuta sisältävä metsä ja 280 kauppaa tai ravintolaa. 

Jewel Changin rakentaminen maksoi 1,25 mrd Yhdysvaltain dollaria. Rakennuksen suunnitteli arkkitehti Moshe Safdie.

Junanrata lävistää Jewel ChanginJunanrata lävistää Jewel ChanginPuutarhaPuutarha
Rakennuksen keskellä, lentokentän Skytrain-junanradan vuoksi hieman keskipisteestä sivussa, sijaitsee 40 metriä korkea, täyden kehän muotoinen vesiputous. Se on maailman korkein sisätiloissa sijaitseva vesiputous. Vesi valuu rakennuksen katolta asti, maan tasossa sijaitsevan suppilon läpi, rakennuksen kellarissa sijaitsevaan läpinäkyvään akryylistä valmistettuun sylinteriin ja siitä vesisäiliöihin, joista se pumpataan jälleen ylös. Vesiputouksessa virtaa vettä parhaimmillaan 37 850 litraa minuutissa.

Lähteet
-------

1. 1 2 3 4 5  Inside Jewel Changi Airport: An interactive special *CNA*. Viitattu 19.2.2023. (englanniksi)
2. 1 2  Karla Cripps: Inside Changi Airport Singapore's new 'Jewel,' home to world's tallest indoor waterfall *CNN*.  17.4.2019. Viitattu 19.2.2023. (englanniksi)
3. ↑  Sanjay Surana: At Singapore’s Changi Airport, a New Jewel Shines *The New York Times*.  11.4.2019. Viitattu 19.2.2023. (englanniksi)
4. ↑  Harriet Baskas: Singapore's Changi Airport, called the world's best airport, now touts the world's tallest indoor waterfall *CNBC*. Viitattu 19.2.2023. (englanniksi)

Aiheesta muualla
----------------

* Verkkosivut
**Jhené Aiko Efuru Chilombo** (s. 16. maaliskuuta 1988 Los Angeles, Kalifornia) on yhdysvaltalainen laulaja-lauluntekijä.

Elämä
-----

Aiko syntyi Los Angelesissa vanhemmilleen Christina Yamamotolle ja Karamo Chilombolle. Hänellä on kolme isoveljeä, kolme isosiskoa ja yksi pikkusisko. Isoveli Miyagi kuoli vuonna 2012 aivosyöpään. Aikolla on yksi lapsi, tytär Namiko Love Browner laulaja O'Ryanin kanssa.

Ura
---

Aiko sai levytyssopimuksen 12-vuotiaana, mutta 16-vuotiaana hän halusi purkaa sopimuksen, sillä hän halusi suorittaa koulunsa loppuun. Vuonna 2011 Aiko julkaisi itsenäisesti mixtapen *Sailing Soul(s)*. Tämän jälkeen hän teki levytyssopimuksen Def Jam Recordings -levy-yhtiön kanssa. Virallinen debyyttialbumi *Souled Out* ilmestyi 8. syyskuuta 2014. Vuonna 2015 Aikolla oli kolme Grammy-palkintoehdokkuutta.

Aiko on tehnyt yhteistyötä muun muassa Chris Brownin, Draken, Big Seanin ja Commonin kanssa.

Studioalbumit
-------------

* Souled Out (2014)
* Trip (2017)
* Chilombo (2020)

Lähteet
-------

* Virallisten sivujen profiili (englanniksi)

Aiheesta muualla
----------------

* Viralliset sivut

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki

 |
|  |
| Taiteenala | 
* Grammy Awards
* MusicBrainz

 |
|  |
| Muut | 
* Europeana

 |

 |
**Joonas Aleksi Loiri** (17. huhtikuuta 1982 – 28. toukokuuta 2019), joka tunnettiin myös artistinimellä **Joonas L**, oli suomalainen musiikkivideo-ohjaaja, tuottaja ja DJ. Joonas L kuului Simina Grigoriun berliiniläiseen levy-yhtiöön Kuukou Records ja julkaisi musiikkia myös sveitsiläisellä levymerkillä Cyborgs in Love. Hän työskenteli suomalaisella ATV-kanavalla sekä opiskeli elokuva- ja TV-tuotantoa Academy of Art -yliopistossa San Franciscossa. Loiri tuotti musiikkivideoita hongkongilaisille artisteille G.E.M. ja Jonathan Wong. Loirilla oli oma The Lars Brothers -niminen tuotantoyhtiö Hongkongissa. Joonas Loirin isä oli näyttelijä Vesa-Matti Loiri ja äiti Riitta Loiri (o.s. Jäppinen).

Toukokuussa 2016 Joonas Loiri osallistui Helsingissä välikohtaukseen, josta hänet tuomittiin Helsingin käräjäoikeudessa 28. heinäkuuta 2016 pahoinpitelystä 60 päivän ehdolliseen vankeusrangaistukseen. Päätöksestä valitettiin, mutta hovioikeus piti käräjäoikeuden tuomion voimassa.

Joonas L:n ensimmäinen oma EP (Kinky Panda) julkaistiin maaliskuun 2019 alussa, ja siinä oli mukana tunnettuja artisteja, kuten Hollen ja Mihai Popovich.

Joonas Loiri kuoli sairauskohtaukseen kotonaan 28. toukokuuta 2019. Hänet on haudattu Helsingin ortodoksiselle hautausmaalle.

Lähteet
-------

1. ↑
2. 1 2 3  Apu-lehden (nro 13/13) juttu 27.3.2013
3. ↑  Wilma Ruohisto, Juulia Hakulinen: Vesa-Matti Loirin ja vuonna 2019 kuolleen Joonas-pojan välit olivat totaalisen tulehtuneet – vasta Jasper Pääkkösen jämäkkä kehotus korjasi vaikean tilanteen *Ilta-Sanomat*.  10.8.2022. Viitattu 26.8.2022.
4. ↑  Joonas-pojan kuolema musersi Vesa-Matti Loirin: "Minulla oli vaikeaa, mutta painavinta taakkaa kantoi Riitta" *Seura.fi*.  12.9.2019. Viitattu 26.8.2022.
5. ↑  Joonas Loiri tuomittiin pahoinpitelystä - taustalla parisuhdedraama *iltalehti.fi*.  Arkistoitu 29.7.2016. Viitattu 28.7.2016.
6. ↑  Hovioikeus antoi päätöksensä: Joonas Loirin pahoinpitelysyytteen tuomio pysyy ennallaan *is.fi*. Viitattu 24.5.2018.
7. ↑  Manninen, Tea: Perhe kertoo Joonas Loirin kuolinsyyn: sai sairauskohtauksen kotonaan *Ilta-Sanomat*.  31.5.2019. Viitattu 31.5.2019.
8. ↑  kuolinpäivä hautamuistomerkissä Hgin ortodoksisella hautausmaalla

Aiheesta muualla
----------------

* Joonas Loiri Internet Movie Databasessa. (englanniksi)
* Joonas Loiri Internet Music Video Databasessa
* DJ Joonas L Facebook
* DJ Joonas L Instagramissa
* DJ Joonas L Soundcloudissa
* DJ Joonas L Beatport
* Change-Underground Haastattelu

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |
**Jyri Joonas Romppanen** (s. 21. marraskuuta 1968 Tampere) on palkittu suomalainen päätoimittaja.

Joonas Romppanen syntyi tutkimuspäällikkö Antti Romppasen ja kuvaussihteeri Päivi Hautamäen perheeseen. Hänen avopuolisonsa vuodesta 1999 on merkonomi Sari Pohjolainen. Romppanen tuli ylioppilaaksi 1987 ja valmistui humanististen tieteiden kandidaatiksi Jyväskylän yliopistosta 1990. *Keski-Uusimaa*-lehden tuottaja hän oli 1996–1997, konsernituottaja 1997–2001, toimituspäällikkö 2001–2003 ja vt. päätoimittaja 2002–2003. Lehden päätoimittajaksi Romppanen nimitettiin maaliskuussa 2016. Hän toimii myös *Viikkouutiset*-ilmaisjakelulehden päätoimittajana. *Aamupostin* vastaavaksi päätoimittajaksi Romppanen tuli 2003 ja *Riihimäen Seutu* -lehden sekä *Hyvinkään Viikkouutisten* vastaavaksi päätoimittajaksi vuonna 2005. Bonnierin journalistipalkinto myönnettiin Romppaselle vuonna 2003.

Lähteet
-------

1. 1 2 3  Lasse Pajala, John Lagerbohm, Ulla Strengell-Silainen (toim.): *Kuka kukin on 2011*, s. 839. Helsinki: Otava, 2011. ISBN 978-951-1-24712-8.
2. 1 2  Keski-Uusimaa saa palkitun päätoimittajan. Keski-Uusimaa 11.1.2016. (Arkistoitu – Internet Archive)
**Nukkaneulaskirva** (*Schizolachnus pineti*) on erittäin yleinen mäntyjen neulasilla elävä kirvalaji.

Koko ja ulkonäkö
----------------

Siivettömät yksilöt ovat melko pyöreitä, karvaisia, vaihtelevissa määrin jauhemaisen vahan peittämiä ja väriltään vaalean harmaita. Takimmaisen raajaparin sääret ovat erittäin karvaiset. Koiraat ovat siivellisiä. Ruumiin pituus 1,2–2,5 mm.

Levinneisyys
------------

Lajin levinneisyys ulottuu Euroopasta Aasian pohjoisosien poikki Kiinaan. Se on myös levinnyt vieraslajina Pohjois-Amerikkaan. Suomessa lajia on tavattu jokseenkin koko maasta.

Elinympäristö ja elintavat
--------------------------

Nukkaneulaskirva elää etenkin nuorilla männyillä. Kirvat muodostavat mäntyjen edellisvuotisten neulasten kuperalle pinnalle tiheitä rykelmiä, joissa kirvat ovat asettuneet neulasen suuntaisesti. Kolonian reunimmaiset yksilöt ovat muita vähemmän vahapeitteisiä, asettautuneet pää koloniaa kohti ja pitävät raajojaan leveässä asennossa. Tällä saattaa olla merkitystä saalistajien havaitsemisen kannalta. Kirvat ovat koloniassa kostetuksissa toistensa kanssa ja häirittyinä nostavat takaraajat sekä takaruumiin pystyyn ja heiluttavat niitä. Kirvat lisääntyvät neitseellisesti paitsi syksyisin, jolloin syntyy koiraita ja suvullisesti lisääntyviä naaraita. Munat talvehtivat, mutta tarpeeksi lauhan ilmaston alueilla kirvat voivat talvehtia aikuis- tai nymfivaiheessa, jolloin lisääntyminen saattaa olla täysin neitseellistä.

Nukkaneulaskirvayhdyskuntien yhteydessä saattaa esiintyä myös yksittäin elävää *Eulachnus agilis* -kirvalajia. *Pauesia unilachni* -vainopistiäinen on nukkaneulaskirvaan erikoistunut parasitoidi. Nukkaneulaskirvan saalistajia ovat ainakin välilattakirvari (*Didea intermedia*) ja mäntypikkupirkko (*Scymnus nigrinus*).

Ravintokasvit
-------------

Nukkaneulaskirvan ravintokasveja ovat männyt (*Pinus*), erityisesti metsämänty (*Pinus sylvestris*).

Lähteet
-------

1. 1 2 3 4 5  Aphids on Worlds Plants (englanniksi)
2. 1 2 3  Aphid Identification (englanniksi)
3. ↑  Suomen kirva-atlas (Arkistoitu – Internet Archive)
4. ↑  Centre for Agriculture and Biosciences International (CABI): Schizolachnus pineti (englanniksi)

Aiheesta muualla
----------------

* Laji.fi: *Schizolachnus pineti*
* iNaturalist: *Schizolachnus pineti* (englanniksi)
* Global Biodiversity Information Facility (GBIF): *Schizolachnus pineti* (englanniksi)
* Aphid Species File (englanniksi)
* Conifer aphids (Homoptera: Aphididae) and some natural enemies in the León province (Spain) (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q10663429
* BOLD: 95363
* EPPO: SCHLPI
* EUNIS: 67922
* Fauna Europaea: 56006
* Fauna Europaea (new): 83fa6be4-d6a3-48f3-9b8c-84af58b062f0
* GBIF: 2074619
* iNaturalist: 510046
* NatureServe: 2.1002193
* NBN: NHMSYS0020736468
* NCBI: 136356
* PPE: schizolachnus-pineti

 |

 |
**Susan Krumins** (o.s. **Kuijken**, s. 8. heinäkuuta 1986 Nijmegen, Alankomaat) on alankomaalainen juoksija. Hän kilpailee 3 000, 5 000 ja 10 000 metrin matkoilla. Vuonna 2018 hän voitti maastojuoksun Euroopan-mestaruuden.

Ura
---

Moskovan MM-kilpailuissa 2013 Krumins sijoittui kahdeksanneksi 5 000 metrillä. Zürichin EM-kilpailuissa 2014 hän sai pronssia samalla matkalla ajalla 15.32,82. Pekingin MM-kilpailuissa 2015 Krumins sijoittui 5 000 metrillä kahdeksanneksi ja 10 000 metrillä kymmenenneksi. Amsterdamin EM-kilpailuissa 2016 hän oli 5 000 metrillä neljäs.
Rio de Janeiron olympialaisissa 2016 hän oli 5 000 metrillä kahdeksas ja 10 000 metrillä 14:s.

Lontoon MM-kilpailuissa 2017 Krumins sijoittui 10 000 metrillä viidenneksi ja 5 000 metrillä kahdeksanneksi.

Berliinin EM-kilpailuissa 2018 Krumins sai hopeaa 10 000 metrin kilpailussa ajalla 31.52,55. Hän oli 5 000 metrillä kuudes. Dohan MM-kilpailuissa 2019 hän sijoittui 10 000 metrillä seitsemänneksi ennätysajallaan 31.05,40. Vuodella 2021 siirretyissä Tokion olympialaisissa hän keskeytti 10 000 metriä.

Krumins saavutti alle 20-vuotiaiden EM-kilpailuissa 2005 hopeaa 3 000 metrillä ajalla 9.28,45. Maastojuoksun EM-kilpailuissa hän sai pronssia alle 20-vuotiaiden sarjassa 2005 ja voitti Euroopan-mestaruuden alle 23-vuotiaissa 2008. Naisten sarjassa hän sijoittui 2018 neljänneksi ja voitti kultaa joukkuekilpailussa.

Henkilökohtaiset ennätykset
---------------------------

Ulkoradat
* 800 m: 2.02,24 (2009)
* 1 000 m: 2.38,01 (2014)
* 1 500 m: 4.02,25 (2017)
* 2 000 m: 5.38,37 **NR** (2013)
* 3 000 m: 8.34,41 (2017)
* Kaksi mailia: 9.23,52 **NR** (2014)
* 5 000 m: 14.51,25 (2017)
* 10 000 m: 31.05,40 (2019)
* 10 km: 31.11 (2019)

Sisäradat
* Maili: 4.34,11 (2009)
* 3 000 m: 8.56,27 (2009)

**NR** = maan ennätys

Lähteet
-------

* Susan Krumins Kansainvälinen yleisurheiluliitto.  (englanniksi)

### Viitteet

1. ↑  Hassan ei pystynyt kukistamaan enää toista ruotsalaista loppukirissä - Bahtalle kultaa *Yle*.  16.8.2014. Viitattu 16.8.2014.
2. 1 2 3 4  Susan Krumins Tilastopaja (vaatii kirjautumisen, maksullinen palvelu).  (englanniksi)
3. ↑  Senior Women *european-athletics.org*. Viitattu 8.1.2019. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Susan Krumins**.
* (Arkistoitu – Internet Archive)
* Susan Krumins Twitterissä

  


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Ulla Henningsen** (s. 7. maaliskuuta 1951 Kalundborg) on tanskalainen näyttelijä ja laulaja. Hänen tunnetuimpiin rooleihinsa kuuluu Iben Skjold Hansenin rooli televisiosarjassa *Matador*.

Henningsen on asessori Carl Henning Henningsenin ja kirjakauppias Anna Lise Christiansenin tytär. Hän opiskeli Århusin teatterin oppilaskoulussa 1970–1972 ja oli kiinnitettynä teatteriin vuoteen 1977 saakka kunnes siirtyi Det Danske Teateriin. Hänet on nähty usein myös Kööpenhaminan Betty Nansen -teatterissa. Hän on vieraillut myös Det Kongelige Teaterissa.

Henningsen sai 1970-luvun lopulta asti rooleja elokuvissa kuten *Talvilapset* (Vinterbørn, 1978), *Rend mig i traditionerne* (1979), *Undskyld vi er her* (1980) ja *Har du set Alice?* (1981). Rooli *Matadorissa* 1978–1982 asianajajan tyttärenä muodostui hänen läpimurrokseen. Hänen myöhempiä elokuvaroolejaan ovat olleet *Jeg elsker dig* (pääosa, 1987), *Hip hip hurraa* (pääosa, 1987) ja *Negerkys og labre farver* (1987), *Emman tarina* (Skyggen af Emma, 1988), *17 kerrosta ylöspäin* (17 op – Sallys Bizniz, 1989) ja *Carmen ja pikkuveli* (Carmen & Babyface, 1995).

Henningsen tunnetaan myös jazzlaulajana. Vuonna 1992 hän julkaisi albumin *Kald mig Liva*, joka sisälsi tulkintoja Liva Weelin lauluista. Hänen muita albumejaan ovat *The Man I Love* (1996) ja *Skønne Spildte Dage* (2007).

Lähteet
-------


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Taiteenala | 
* MusicBrainz

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Ulla Henningsen
**Aline MacMahon** (3. toukokuuta 1899 McKeesport, Pennsylvania, Yhdysvallat – 12. lokakuuta 1991 New York, New York, Yhdysvallat) oli yhdysvaltalainen näyttelijä, jonka teatteriura Broadwayllä kesti vuodesta 1921 vuoteen 1975. Hän näytteli 43 elokuvassa ja ehdokkaana parhaan naissivuosan Oscar-palkintoon elokuvasta *Lohikäärmeen satoa*.

Nuoruus ja perhe
----------------

Aline MacMahon syntyi McKeesportissa 1899. Hänen isänsä William Marcus MacMahon oli *Munsey’s Magazinen* päätoimittaja. Hänen äitinsä Jennie MacMahon aloitti oman näyttämöuransa 53-vuotiaana.

MacMahon oli naimisissa kaupunkisuunnittelija ja arkkitehti Clarence Steinin kanssa.

Ura
---

MacMahon aloitti viihdeuransa jo varhain, sillä hänen ensimmäinen ammattilaisesiintymisensä tapahtui vuonna 1914, jolloin hän lausuntaesityksessään lausui muun muassa William Shakespearen näytelmien kohtauksia. Hän valmistui Barnard Collegesta vuonna 1920 ja aloitti siellä näyttelemisen koulun draamakerhossa.

MacMahon ensimmäinen rooli Broadwayllä oli Internet Broadway Databasen mukaan näytelmässä *The Madras House*, jota esitettiin syksyllä 1921. Hänen näyttämäuransa kesti lähes 55 vuotta, sillä hänen viimeinen roolinsa oli vuoden 1975 näytelmässä *Trelawny of the Wells*.

MacMahonin ensimmäinen elokuvarooli oli elokuvassa *Five Star Final* (1930). Hän näytteli yhteensä 43 elokuvassa, ja hän oli usein valkokankaalla sivurooleissa. Hänen elokuviaan ovat muun muassa *The Mouthpiece*, *Kultakalat 1933*, *Oi nuoruus*, *Back Door to Heaven*, *Liekki ja nuoli*, *The Eddie Cantor Story* ja *Takaisin elämään*. Vuonna 1944 MacMahon oli ehdokkaana parhaan naissivuosan Oscar-palkintoon elokuvasta *Lohikäärmeen satoa*.

MacMahon johti vuonna Equity Library Theatrea ja järjesti sen kautta useita yhteisöteatteriesityksiä. Hän oli myös aktiivinen monissa avustusjärjestöissä.

Lähteet
-------

1. 1 2 3 4 5  Lambert, Bruce: Aline L. MacMahon, 92, Actress Over 50 Years and in 43 Movies *NYTimes Archives*.  1991. The New York Times Company. Viitattu 18.4.2018. (englanniksi)
2. ↑  Miss Aline MacMahin Makes Her Professional Début.  *Brooklyn Life*, 25.4.1914, s. 6. Newspapers.com. Viitattu 18.4.2018.  (englanniksi)
3. 1 2  Aline MacMahon; Actress's Career Spanned Half a Century  15.10.1991. Los Angeles Times. Viitattu 18.4.2018. (englanniksi)
4. ↑  Aline MacMahon *Internet Broadway Database*. The Broadway League. Viitattu 18.4.2018.
5. ↑  Aline MacMahon.  *Toledo Blade*, 15.10.1991, s. 10. Google News. Viitattu 18.4.2018.  (englanniksi)

Aiheesta muualla
----------------

* Kuvia tai muita tiedostoja aiheesta **Aline MacMahon** Wikimedia Commonsissa

* Aline MacMahon Internet Movie Databasessa. (englanniksi)
* Aline MacMahon Elonetissä.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Korea

 |
|  |
| Henkilöt | 
* Deutsche Synchronkartei
* Deutsche Biographie
* Elonet

 |
|  |
| Muut | 
* SNAC
* IdRef

 |

 |
Susana Baca
**Susana Baca** (s. 1944 Chorrillos) on afroperulaisen musiikin laulaja. Hän sai kansainvälistä huomiota "Maria Lando" -balladin tulkinnallaan vuonna 1995. Hän on perustanut puolisonsa kanssa Limassa afroperulaista kulttuuria vaalivan Instituto Negrocontinuon. Vuonna 2002 Baca voitti Latin Grammy -palkinnon albumista *Lamento Negro*. Hän voitti myös toisen Latin Grammyn vuonna 2011 yhteistyön tuloksena Calle 13:n kanssa.

Baca opiskeli kasvatustiedettä La Cantuta -yliopistossa. Hän on esittämisen lisäksi tutkinut perulaista musiikkia. Vuonna 2011 hän sai nimityksen maansa kulttuuriministeriksi.

Lähteet
-------

1. ↑  Maailman Kuvalehti: Susana Baca: Afrodiaspora Luaka Bop[vanhentunut linkki]
2. ↑  Savoy-teatteri: Susana Baca[vanhentunut linkki]
3. ↑  AllMusic: Susana Baca
4. ↑  Susana Baca becomes Peru's first black government minister
5. ↑  Latinoamérica de Calle 13 con Susana Baca se alza en el Grammy Latino
6. ↑  Singer Susana Baca will be Peru’s next minister of culture (Arkistoitu – Internet Archive)

Aiheesta muualla
----------------

* Viralliset sivut (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki
* Puola

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |
**Marietta Blau** (1894–1970) oli itävaltalainen fyysikko, joka kehitti emulsiomenetelmän, jolla tallennettiin alkeishiukkasten liikeratoja. Tällä valokuvien vedostamista muistuttavalla menetelmällä hän pystyi havaitsemaan neutroneita ja löytämään kosmisten säteiden aikaansaamia ydinten hajoamistapahtumia. Blau oli kaksi kertaa ehdolla Nobelin fysiikanpalkinnon saajaksi, mutta ei tullut koskaan valituksi.

Blau väitteli Wienin yliopistossa vuonna 1919, mutta ei saanut koulutustaan vastaavaa työpaikkaa. Hän työskenteli vapaaehtoisena ilman palkkaa Radium-instituutissa 1920– ja 1930-luvuilla. 
Vuonna 1938, kun Hitler valtasi Itävallan, Blau oli Norjassa mutta joutui pakenemaan sieltäkin. Albert Einsteinin tuella hän sai professorin paikan Mexico Citystä. Hänen keskeneräiset tutkimuksensa jäivät Eurooppaan, missä natsimieliset entiset kollegat julkaisivat niitä omissa nimissään. Blau siirtyi Meksikosta Yhdysvaltoihin vuonna 1944.

Lähteet
-------

1. ↑  Maria Rentetzi: Marietta Blau *The Shalvi/Hyman Encyclopedia of Jewish Women*. Viitattu 18.4.2022.
2. ↑  Ruth Levin Sime: Marietta Blau: Pioneer of Photographic Nuclear Emulsions and Particle Physics.  *Physics in Perspective*, 2013, 15. vsk, s. 3–32. abstrakti ilmainen. Viitattu 18.4.2022.
3. ↑  Marietta Blau, Austrian Particle Physicist *Center for History of Physics at AIP*. Viitattu 18.4.2022.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Taiteenala | 
* Scientific illustrators

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |
**Roya Sadat** (s. 1983 Herat, Afganistan) on afganistanilainen elokuvantekijä, joka oli talibanien jälkeisen ajan ensimmäinen naiselokuvaohjaaja. Hän on myös tehnyt televisiodraamaa Tolo TV:lle ja perustanut naisten elokuvan festivaalin.

Nuoruus
-------

Sadat kasvoi maassa, joka oli ensin Neuvostoliiton valtaama ja sitten talibanien hallitsema islamilainen valtio. Talibanien valtakaudella tytöt eivät saaneet käydä koulua, ja siksi Sadatiakin opetti hänen äitinsä. Hän käsikirjoitti kuitenkin jo tuolloin ensimmäisen elokuvansa, vaikkei tiennyt voisiko kuvata sitä koskaan.

Elokuvaura
----------

Talibanien aikakauden päätyttyä vuonna 2001 Roya pääsi opiskelemaan oikeustiedettä ja politiikan tutkimusta Heratin yliopistoon. Hän julkaisi vuonna 2003 ensimmäisen islamilaisen valtion aikana käsikirjoittamansa elokuvan. *Se noghta'* oli lyhytelokuva, joka kertoi pakkoavioliitoista. Se palkittiin monilla kansainvälisillä elokuvafestivaaleilla. Sadat valmistui yliopistosta vuonna 2005 ja sai seuraavana vuonna stipendin Aasian elokuva-akatemiaan Etelä-Koreaan.

Sadat perusti siskonsa Alkan kanssa vuonna 2006 ensimmäisen naisen johtaman elokuvayhtiön Talibanin jälkeisenä aikana. Toisen elokuvansa jälkeen Sadat kutsuttiin tekemään Tolo TV:lle Afganistanin ensimmäistä televisiodraamasarjaa sodan jälkeen. Sadat halusi tukea kulttuurintekijänä myös ihmisoikeuksien ja naistenoikeuksien kehitystä. Hän oli mukana vuonna 2013 perustamassa Heratiin kansainvälistä naisten elokuvien festivaalia.

Sadat kirjoitti jo vuonna 2009 käsikirjoituksen elokuvaansa *Namai ba rahis gomhor*, joka ilmestyi vuonna 2017. Hän yritti pitkään hakea rahoitusta elokuvallensa kansainvälisistä tuottajilta, mutta kukaan ei uskaltanut turvallisuusuhkien takia rahoittaa Afganistanissa kuvattavaa elokuvaa. Hän pystyi kuitenkin miehensä ja siskonsa tuella aloittamaan tuotannon vuonna 2010. Elokuva valittiin lopulta Afganistanin ehdokkaaksi vieraskielisen elokuvan Oscar-palkintoon. Se oli toinen kerta, kun Afganistan lähetti naisen ohjaaman elokuvan. *Namai ba rahis gomhor* kertoo naisesta, joka joutuu vankilaan tapettuaan vahingossa väkivaltaisen aviomiehensä.

Lähteet
-------

1. 1 2  Roya Sadat Festival International des Cinémas d’Asie. Viitattu 5.4.2020. (englanniksi)
2. 1 2  Sultan, Hodei & Ebadi, Asma: Afghan women have made real progress – just ask Roya Sadat  9.4.2019. The United States Institute of Peace. Viitattu 5.4.2020. (englanniksi)
3. 1 2  Destins de femmes: Roya Sadat, réalisatrice des femmes d'Afghanistan *Le Vif*.  6.3.2020. Roularta Media Group. Viitattu 5.4.2020. (ranskaksi)
4. ↑  Kotzathanasis, Panos: Interview with Roya Sadat: Not all life in Afghanistan is like the news you hear  4.3.2020. Asian Movie Pulse. Viitattu 5.4.2020. (englanniksi)
5. ↑  Berger, Laura: Roya Sadat’s "A Letter to the President" Is Afghanistan’s Foreign-Language Oscar Pick  28.9.2017. Women and Hollywood. Viitattu 5.4.2020. (englanniksi)

Aiheesta muualla
----------------

* Kuvia tai muita tiedostoja aiheesta **Roya Sadat** Wikimedia Commonsissa
Mariela Castro vuonna 2016.
**Mariela Castro Espín** (s. 27. heinäkuuta 1962 Havanna, Kuuba) on kuubalainen seksologi, maan CENESEX-keskuksen johtaja ja *Sexología y Sociedad* -lehden päätoimittaja. Hänen vanhempansa ovat Kuuban entinen presidentti Raúl Castro Ruz ja Vilma Espín Guillois. Mariela tunnetaan homoseksuaalien oikeuksien puolestapuhujana ja AIDS-valistuskampanjan johtajuudesta. Hän on julkaissut 13 kirjaa.

Marielan mukaan Kuubassa ei ole mielipidevankeja, toisin kuin esimerkiksi roomalaiskatolinen kirkko ja Kuuban toisinajattelijat sanovat. Hänen mukaansa he ovat ulkomailta rahoitettuja palkattuja agentteja.

Castro vieraili Suomessa toukokuussa 2010 Maailma kylässä -festivaalilla ja Suomi-Kuuba-seuran vieraana.

Lähteet
-------

1. ↑  Heini, Saraste: Mariela Castro *Helsingin Sanomat*.  28.5.2010. Viitattu 9.10.2019.
2. 1 2  Castron tytär: Kuubassa ei ole mielipidevankeja *Yle Uutiset*.  24.5.2010. Viitattu 9.10.2019.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Yhdysvallat
* Tšekki
* Kreikka
* Alankomaat

 |
|  |
| Muut | 
* IdRef

 |

 |
**HMAS Oxley** oli Australian kuninkaallisen laivaston Odin-luokan sukellusvene.

Valmistus
---------

*Pääartikkeli: Odin-luokka*
Alus tilattiin Vickers-Armstrong Limitediltä Barrow-in-Furnessista osana Australian laivaston vuosien 1924-1929 laivasto-ohjelmaa ja sen köli laskettiin maaliskuussa 1925 nimellä *HMAS OA1*. Alus laskettiin vesille 30. heinäkuuta 1926 ja se valmistui 22. heinäkuuta 1927.

Palvelus
--------

Alus otettiin palvelukseen 1. huhtikuuta 1927 päällikkönään Hugh R. Marrack ja se liitettiin tilapäisesti Britannian kuninkaalliseen laivastoon 5. sukellusvenelaivueeseen. Alus lähti 8. helmikuuta 1928 Portsmouthista *HMAS Otwayn* kanssa Australiaan.

Suunniteltu siirtomatka oli aikanaan pisin brittiläisen sukellusveneen ilman saattajaa kulkema. Alusten päälliköitä oli kielletty sukeltamasta. Biskajanlahdella alukset joutuivat myrskyyn, ja matkalla Maltalle *Otwayn* konehuoneessa havaittiin murtumia. Maltalla kumpikin alus tarkistettiin ja myös *Oxleylta* löytyi samankaltaisia murtumia. Korjausten vuoksi kumpikin alus viipyi muutaman kuukauden Maltalla. *Oxleyn* päälliköksi tuli Maltalla ollessa Frank Getting.

Alukset jatkoivat matkaansa Maltalta 15. marraskuuta Suezin kanavan ja Singaporen kautta Sydneyyn, jonne ne saapuivat 14. helmikuuta 1929. Australian talous oli vaipunut lamaan ja puolustusmenoista leikattiin. Alusten palvelus jatkui vuoden 1929 loppuun, jolloin ne siirrettiin reserviin. Alukset kävivät kahdesti kuukaudessa merellä sukellusharjoituksissa, mutta tämä osoittautui kalliiksi ja tehottomaksi tavaksi pitää operatiivista valmiutta yllä.

Australian hallitus päätti luovuttaa alukset Britannialle, jolle ne luovutettiin 10. huhtikuuta 1931 Sydneyssä. Alukset siirrettiin Britteinsaarille. Toisen maailmansodan alettua alus partioi Norjan rannikolla, missä se joutui *HMS Tritonin* torpedoimaksi 10. syyskuuta 1939. Aluksen miehistöstä pelastui ainoastaan kaksi miestä.

Lähteet
-------

1. 1 2 3 4 5  navy.gov.au
*Tämä artikkeli kertoo Australian kuninkaallisen laivaston Sydney-luokan kevyestä risteilijästä. Muita saman nimisiä aluksia on täsmennyssivulla.*

**HMAS Brisbane** oli Australian kuninkaallisen laivaston Sydney-luokan kevyt risteilijä.

Valmistus
---------

*Pääartikkeli: Town-luokka (risteilijä, 1910)*
Alus tilattiin Sydneystä Cockatoo Islandin telakalta, missä köli laskettiin 25. tammikuuta 1913. Alus laskettiin vesille 30. syyskuuta 1915 kumminaan pääministeri Andrew Fisherin puoliso ja otettiin palvelukseen 31. lokakuuta 1916.

Palvelus
--------

Alus lähti 13. joulukuuta 1916 Sydneystä Välimerelle ja saapui 4. helmikuuta 1917 Maltalle, missä ollessaan se ei ottanut osaa taistelutoimiin. Alus siirrettiin Intian valtamerelle etsimään saksalaisia saarronmurtajia *Wolfia* ja *Seeadleria*, mistä vapauduttuaan se palasi Australian vesille. *Brisbane* lähti 30. lokakuuta 1918 Fremantlesta Britteinsaarille. Matkan aikana astui aselepo voimaan päättäen sotatoimet 11. marraskuuta. Alus pysähtyi Välimerelle ja jatkoi kuukautta myöhemmin matkaa saapuen tammikuussa 1919 Portsmouthiin, missä se siirrettiin telakalle.

Palvelukseen palattuaan alus lähti 17. huhtikuuta Australiaan ja saapui 27. kesäkuuta Sydneyyn. Alus oli lähinnä lähivesillä, kunnes se siirrettiin reserviin 4. elokuuta 1922. Alus palautettiin 14. huhtikuuta 1923 palvelukseen Sydneyssä. Alus teki laivastovierailun Singaporeen ja alusvaihdon vuoksi se oli osan aikaa Kiinan asemalla, josta se palasi 30. elokuuta 1925. Alus siirrettiin reserviin 7. lokakuuta.

*Brisbane* palautettiin 17. marraskuuta Sydneyssä palvelukseen koululaivana. Aluksen kotisatamaksi oli määrätty Flindersin varikko, kunnes se poistettiin palveluksesta 30. lokakuuta 1926 telakalle siirron vuoksi. Alus palasi palvelukseen koululaivana 22. tammikuuta 1929, kunnes se siirrettiin C-luokan reserviin 16. elokuuta 1929 ja edelleen 1. joulukuuta 1930 E-luokan reserviin.

Alus palasi palvelukseen 2. huhtikuuta 1935, jolloin sen miehistöksi asetettiin palvelukseen otettavan *HMAS Sydneyn* miehistö. Alus purjehti Portsmouthiin, jossa se poistettiin palveluksesta 24. syyskuuta 1935 miehistön siirtyessä *Sydneylle*. Se myytiin 19 125 punnalla romutettavaksi kesäkuussa 1936 Thomas W. Ward and Companylle Sheffieldiin.

Lähteet
-------

* Gardiner, Robert (toim.): *Conway’s All the World’s Fighting Ships 1906–1921*. Lontoo: Conway Maritime Press, 1985. ISBN 0-85177-245-5. (englanniksi)

### Viitteet

1. 1 2 3 4  HMAS Brisbane (I) (Internet Archive) Royal Australian Navy. Viitattu 28.9.2016. (englanniksi)

*Town*-luokan risteilijät

|  |
| --- |
| **Bristol-luokka** *HMS Bristol* - *HMS Glasgow* - *HMS Gloucester* - *HMS Liverpool* - *HMS Newcastle* |
| **Weymouth-luokka** *HMS Weymouth* - *HMS Yarmouth* - *HMS Dartmouth* - *HMS Falmouth* |
| **Chatham-luokka** *HMS Chatham* - *HMS Dublin* - *HMS Southampton* - *HMAS Brisbane* - *HMAS Melbourne* - *HMAS Sydney* |
| **Birmingham-luokka** *HMS Birmingham* - *HMS Lowestoft* - *HMS Nottingham* - *HMAS Adelaide* |
| **Birkenhead-luokka** *HMS Birkenhead* - *HMS Chester* |
| Edeltäjä: Active-luokan tiedusteluristeilijät – Seuraaja: *Arethusa*-luokka |